heliodorus-scr-erot.aethiopica 5.30
ἀποχωρήσας τε μικρόν , καί τινα τῶν πρακτέων ἔννοιαν ἐπ’ ἐμαυτοῦ φροντίσας , ἐπανελθὼν ἱκέτευον σεμνότερον τελεσθῆναι τὰ δρώμενα , καὶ θάλαμον ἀποφῆναι τῇ κόρῃ τὴν ὁλκάδα , ἐπεισιέναι μηδένα μηδὲ διοχλεῖν κελεύσαντα , ὡς ἂν καὶ κόσμου τοῦ νυμφικοῦ καὶ τῆς ἄλλης τημελείας καὶ εὐπρεπείας ἐπιμεληθῆναι κατὰ καιρὸν ἐγγένοιτο : καὶ γὰρ ἂν εἴη πάντων ἀτοπώτατον τὴν εὐγενείᾳ καὶ πλούτῳ κομῶσαν καὶ τὸ μέγιστον Τραχίνου γαμετὴν ἐσομένην μηδὲ ἀφ̓ ὧν ἔξεστιν ἁβρύνεσθαι , εἰ καὶ τὰ λαμπρότερα τῆς γαμηλίου πομπῆς ὁ καιρὸς ἡμᾶς καὶ ὁ τόπος ἀφῄρηται . διεχεῖτο πρὸς ταῦτα ὁ Τραχῖνος , καὶ χαίρων οὕτω πράξειν ἐπηγγέλλετο . καὶ προσέταξεν αὐτίκα πάντα κομισαμένους ὧν χρῄζοιεν , τοῦ λοιποῦ τῇ νηὶ μὴ πλησιάζειν . καὶ οἳ μὲν τὰ ἐντεταλμένα ἔπραττον : ἐξεφόρουν τραπέζας κρατῆρας τάπητας παραπετάσματα , Σιδωνίων ἔργα χειρῶν καὶ Τυρίων , τἆλλα οἷς δεῖπνον ὑπηρετεῖται πάντα ἀφειδῶς , καὶ ἐπὶ τῶν ὤμων ἀκόσμως ἐξετίθεντο , πλοῦτον ὃν πολλοὶ πόνοι καὶ φειδωλοὶ συνήθροισαν , ἀσώτῳ συμποσίῳ τῆς τύχης ἐνυβρίσαι παραδούσης . ἐγὼ δὲ τὸν Θεαγένην παραλαβὼν καὶ παρὰ τὴν Χαρίκλειαν ἐλθών , εὑρών τε δεδακρυμένην , ὦ θύγατερ ἔφην , εἰωθότα μέν σοι καὶ οὐ ξένα : θρηνεῖς δ̓ οὖν ὅμως ἃ καὶ πρότερον , ἤ τι καινότερον ; ἣ δὲ πάντα μὲν ἔφη , πρὸ πάντων δὲ τὰ προσδοκώμενα καὶ τὴν ἐμοὶ Τραχίνου πολεμίαν εὔνοιαν , ἣν εἰκὸς ἐκείνῳ τὸν καιρὸν ἐπιτεῖναι : φιλεῖ γὰρ εὐημερία παράλογος ὕβρεως ἔργα προκαλεῖσθαι . Τραχῖνος μὲν οὖν καὶ ὁ Τραχίνου στυγητὸς ἔρως οἰμώξεται , θανάτου μοι προλήψει περιγραφησόμενος : ἐμὲ δὲ ἥ τε σὴ ἔννοια καὶ ἡ Θεαγένους , εἰ πρὸ τοῦ τέλους χωρισθήσομαι , πρὸς θρήνους κατήγαγε . τὰ ὄντα , ἔφην , εἰκάζεις : ὁ γὰρ Τραχῖνος εἰς γάμον τὸν αὑτοῦ τε καὶ σὸν ἀπὸ τῆς θυσίας μεταποιεῖ τὴν εὐωχίαν , ἐμοί τε ὡς πατρὶ τὴν βουλὴν ἐξηγόρευσεν , εἰδότι μὲν αὐτοῦ καὶ πάλαι τὴν ἐπὶ σοὶ μανιώδη κίνησιν , ἐξ ὧν ὁ Τυρρηνός μοι κατὰ τὴν Ζακυνθίων διείλεκτο , σιωπῶντι δὲ πρὸς ὑμᾶς , ὡς ἂν τοῖς μέλλουσιν ἀλγεινοῖς μὴ προκάμνοιτε τὰς γνώμας , ἐνδεχόμενον καὶ διαδρᾶναι τὴν ἐπιβουλήν . ἐπεὶ δὲ ὦ παῖδες πρὸς τοῦτο μὲν ὁ δαίμων ἀντέπραξεν , ἐν αὐτοῖς δὲ τοῖς δεινοῖς ἐμβεβήκαμεν , φέρε τι γενναῖον καὶ ἀπότομον ἐγχειρήσαντες ὁμόσε τῇ ἀκμῇ τοῦ κινδύνου χωρήσωμεν , ἢ τὸ εἶναι γενναίως καὶ ἐλευθέρως κατορθώσαντες , ἢ τὸ τεθνάναι σωφρόνως καὶ ἀνδρείως κερδήσαντες .
Lemmas: ἀποχωρέω τε μικρός , καί τις ὁ πράσσω ἔννοια ἐπί ἐμαυτοῦ φροντίζω , ἐπανέρχομαι ἱκετεύω σεμνός τελέω ὁ δράω , καί θάλαμος ἀποφαίνω ὁ κόρη ὁ ὁλκάς , ἐπεισέρχομαι μηδείς μηδέ διοχλέω κελεύω , ὡς ἄν καί κόσμος ὁ νυμφικός καί ὁ ἄλλος τημέλεια καί εὐπρέπεια ἐπιμελέομαι κατά καιρός ἐγγίγνομαι : καί γάρ ἄν εἰμί πᾶς ἄτοπος ὁ εὐγένεια καί πλοῦτος κομάω καί ὁ μέγας Τραχῖνος γαμετή εἰμί μηδέ ἀπό ὅς ἔξεστι ἁβρύνω , εἰ καί ὁ λαμπρός ὁ γαμήλιος πομπή ὁ καιρός ἐγώ καί ὁ τόπος ἀφαιρέω . διαχέω πρός οὗτος ὁ Τραχίς , καί χαίρω οὕτως πράσσω ἐπαγγέλλω . καί προστάσσω αὐτίκα πᾶς κομίζω ὅς χρῄζω , ὁ λοιπός ὁ ναῦς μή πλησιάζω . καί ὁ μέν ὁ ἐντέλλω πράσσω : ἐκφορέω τράπεζα κρατήρ τάπης παραπέτασμα , Σιδώνιος ἔργον χείρ καί Τύριος , ἄλλος ὅς δεῖπνον ὑπηρετέω πᾶς ἀφειδής , καί ἐπί ὁ ὦμος ἄκοσμος ἐκτίθημι , πλοῦτος ὅς πολύς πόνος καί φειδωλός συναθροίζω , ἄσωτος συμπόσιον ὁ τύχη ἐνυβρίζω παραδίδωμι . ἐγώ δέ ὁ Θεαγένης παραλαμβάνω καί παρά ὁ Χαρίκλεια ἔρχομαι , εὑρίσκω τε δακρύω , ὦ θυγάτηρ φημί , εἴωθα μέν σύ καί οὐ ξένος : θρηνέω δέ οὖν ὅμως ὅς καί πρότερος , ἤ τις καινός ; ὁ δέ πᾶς μέν φημί , πρό πᾶς δέ ὁ προσδοκάω καί ὁ ἐγώ Τράχινος πολέμιος εὔνοια , ὅς ἔοικα ἐκεῖνος ὁ καιρός ἐπιτείνω : φιλέω γάρ εὐημερία παράλογος ὕβρις ἔργον προκαλέω . Τραχίς μέν οὖν καί ὁ Τραχῖνος στυγητός ἔρως οἰμώσσω , θάνατος ἐγώ πρόληψις περιγράφω : ἐγώ δέ ὁ τε σός ἔννοια καί ὁ Θεαγένης , εἰ πρό ὁ τέλος χωρίζω , πρός θρῆνος κατάγω . ὁ εἰμί , φημί , εἰκάζω : ὁ γάρ Τραχίς εἰς γάμος ὁ ἑαυτοῦ τε καί σός ἀπό ὁ θυσία μεταποιέω ὁ εὐωχία , ἐγώ τε ὡς πατήρ ὁ βουλή ἐξαγορεύω , οἶδα μέν αὐτός καί πάλαι ὁ ἐπί σύ μανιώδης κίνησις , ἐκ ὅς ὁ Τυρρηνός ἐγώ κατά ὁ Ζακύνθιος διαλέγω , σιωπάω δέ πρός σύ , ὡς ἄν ὁ μέλλω ἀλγεινός μή προκάμνω ὁ γνώμη , ἐνδέχομαι καί διαδιδράσκω ὁ ἐπιβουλή . ἐπεί δέ ὦ παῖς πρός οὗτος μέν ὁ δαίμων ἀντιπράσσω , ἐν αὐτός δέ ὁ δεινός ἐμβαίνω , φέρω τις γενναῖος καί ἀπότομος ἐγχειρέω ὁμόσε ὁ ἀκμή ὁ κίνδυνος χωρέω , ἤ ὁ εἰμί γενναῖος καί ἐλεύθερος κατορθόω , ἤ ὁ θνῄσκω σώφρων καί ἀνδρεῖος κερδαίνω .